Nogometne utakmice Bosna i Hercegovina – Bugarska
Prvu zvaničnu utakmicu nogometne reprezentacije Bugarska i Bosne i Hercegovine odigrale su 20. augusta 2008. godine u Zenici. Bugarska je povela golom kapitena Berbatova u 26. minuti utakmice što je bio i konačan rezultat prvog poluvremena. Svoj drugi gol na utakmici Berbatov je postigao u 57. minuti. Dvije minute kasnije Senijad Ibričić postigao je gol za Bosnu i Hercegovinu te postavio konačan rezultat utakmice. Debitantske nastupe u ovoj utakmici za Bosnu i Hercegovinu zabilježili su Ivan Božić, Mario Jurić i Miralem Pjanić. Na klupi Bosne i Hercegovine selektoru Miroslavu Blaževiću je također ova utakmica bila debitantska. Sljedeću utakmicu Bosna i Hercegovina i Bugarska odigrale su 23. marta 2018. u Razgradu. Utakmica je bila prijateljska a jedini gol na utakmici postigao je Kenan Kodro u 20. minuti utakmice. Debitantske nastupe u ovoj utakmici za Bosnu i Hercegovinu zabilježili su Deni Milošević i Smail Prevljak.